《得延庚侍御书期余入都作诗谢之 其二》
清代·郭麟

山公启事岂其时，作答休嫌叔夜迟。尚有功名身后事，不争好恶世间儿。

作歌漫拟《丁都护》，属和应无高渐离。河复诗成兵马洗，采风或用击辕词。

作者简介：（1767—1831）清江苏吴江人，字祥伯，号频伽，晚号蘧庵、复庵。一眉色白，人称“郭白眉”。诸生。屡试不第，遂专力于诗古文。醉后画竹石。诗词清隽明秀，尤善言情。有《灵芬馆集》等。